**ΔΗΛΩΣΕΙΣ ΜΑΘΗΜΑΤΩΝ ΧΕΙΜΕΡΙΝΟΥ ΕΞΑΜΗΝΟΥ ΑΚΑΔ. ΕΤΟΥΣ 2021-2022**

Οι φοιτητές του τμήματος Νοσηλευτικής Θεσσαλονίκης θα πρέπει να μεριμνήσουν για την άμεση δήλωση των μαθημάτων τους για το ακαδημαϊκό έτος 2021-2022 ώστε να μπορούν να λάβουν μέρος στην Α΄ και Β΄ εξεταστική του Χειμερινού εξαμήνου. Όλοι οι φοιτητές αφού ολοκληρώσουν την ηλεκτρονική τους δήλωση, θα πρέπει απαραίτητα να πατήσουν “αποστολή” ώστε η δήλωση να καταχωρηθεί αυτόματα στο σύστημα ΠΥΘΙΑ. Αφού αποσταλεί, να εκτυπωθεί και να κρατηθεί στο προσωπικό τους αρχείο. Δεν θα γίνει αποστολή της δήλωσης μέσω email.
Διευκρινιστικές οδηγίες:

1. Οι πρωτοετείς φοιτητές (έτος εισαγωγής 2021-2022) **δεν χρειάζεται** να κάνουν δήλωση μαθημάτων για αυτό το εξάμηνο, καθώς η δήλωση έχει γίνει από τη Γραμματεία. Στο εαρινό εξάμηνο 2021-2022 **όμως** θα κάνουν κανονικά δήλωση ΜΟΝΟΙ τους.
2. Οι φοιτητές που πέρασαν για πρώτη φορά στο Τμήμα το ακαδημαϊκό έτος 2020-2021 οι οποίοι δεν παρακολούθησαν μαθήματα, και φέτος θα ξεκινήσουν να παρακολουθούν, **θα κάνουν μόνοι τους και με δική τους** ευθύνη τη δήλωση των μαθημάτων τους.
3. Οι φοιτητές που έχουν εισαχθεί στο Πανεπιστημιακό Πρόγραμμα σπουδών του ΔΙΠΑΕ από το 2019 και μετά, επιλέγουν **ΜΟΝΟ** μαθήματα με κωδικό 278-**19**01011, 278-**19**01021, 278-**19**03011-κτλ.
4. Η μοναδική αλυσίδα μαθημάτων που ισχύει, αφορά στην Κοινοτική Νοσηλευτική ΙΙ κατά την οποία θα πρέπει να έχει εξεταστεί επιτυχώς το μάθημα Κοινοτική Νοσηλευτική Ι (θεωρία και εργαστήριο).
4. Οι φοιτητές μπορούν να δηλώσουν **ένα (1) εργαστηριακό νοσηλευτικό μάθημα** σε κάθε εξάμηνο. Δηλαδή δεν μπορεί να δηλωθούν νοσηλευτικά εργαστήρια (νοσοκομείο) διαφορετικών εξαμήνων στην ίδια δήλωση μαθημάτων. Επισημαίνεται ότι θα ελεγχθούν οι δηλώσεις, και εφόσον διαπιστωθεί η δήλωση δύο εργαστηριακών νοσηλευτικών μαθημάτων, το ένα εκ των δυο κατόπιν συνεννόησης θα διαγραφεί.

Παράδειγμα 1ο ΑΤΕΙΘ: Αν δηλωθεί το μάθημα Παθολογική Νοσηλευτική Ι-Ε ή Χειρουργική Νοσηλευτική Ι-Ε του Γ΄ εξαμήνου δεν μπορεί να δηλωθεί και το μάθημα Παιδιατρική Νοσηλευτική-Ε του Ε΄ εξαμήνου ή το μάθημα Κοινοτική Νοσηλευτική ΙΙ-Ε του Ζ΄ εξαμήνου.

Παράδειγμα 2ο ΔΙΠΑΕ: Αν δηλωθεί το μάθημα Παθολογική Νοσηλευτική Ι-Ε ή Χειρουργική Νοσηλευτική Ι-Ε του Γ΄ εξαμήνου δεν μπορεί να δηλωθεί και το μάθημα Παιδιατρική Νοσηλευτική-Ε του Ε΄ εξαμήνου και το αντίστροφο.

1. Το σύνολο των διδακτικών μονάδων ανά εξάμηνο είναι τριάντα έξι (36).
2. Οι φοιτητές του πρώην ΑΤΕΙΘ που είναι από το 9ο εξάμηνο και πάνω, μπορούν να δηλώσουν μαθήματα που χρωστάνε και από τα εαρινά εξάμηνα, έτσι ώστε να έχουν την δυνατότητα να λάβουν μέρος στην εμβόλιμη εξεταστική (ΜΟΝΟ θεωρητικά υποχρεωτικά μαθήματα, ΟΧΙ εργαστήρια ή μαθήματα επιλογής). Το σύνολο των διδακτικών μονάδων είναι σαράντα δύο (42). Όσοι εκ των φοιτητών δεν δηλώσουν μαθήματα για την εμβόλιμη εξεταστική, δεν θα μπορούν να λάβουν μέρος στην εξεταστική του Ιανουαρίου και του Σεπτεμβρίου στα μαθήματα της εμβόλιμης εξεταστικής.
3. Οι φοιτητές του πρώην ΑΤΕΙΘ που βρίσκονται από το 7ο εξάμηνο και πάνω, μπορούν ΕΑΝ το επιθυμούν, να δηλώσουν 2 (δύο) μαθήματα επιλογής υποχρεωτικά του ίδιου εξαμήνου, ΜΟΝΟ σε περίπτωση που έχουν εξεταστεί επιτυχώς σε ένα (1) μάθημα υποχρεωτικό επιλογής τα προηγούμενα έτη.
4. Οι φοιτητές που δεν έχουν δηλώσει μαθήματα την τρέχουσα ακαδημαϊκή χρονιά ΔΕΝ ΘΑ ΜΠΟΡΟΥΝ να συμμετάσχουν στις γραπτές εξετάσεις Ιανουαρίου και επαναληπτική Σεπτεμβρίου, με το σκεπτικό ότι στο παρελθόν έχουν δηλώσει κάποιο μάθημα. Επισημαίνεται ότι σύμφωνα με τον Εσωτερικό Κανονισμό του Ιδρύματος εφόσον κάποιο μάθημα δεν έχει δηλωθεί στο σύστημα ΠΥΘΙΑ, σε περίπτωση επιτυχούς εξέτασης του μαθήματος ΔΕΝ ΘΑ ΚΑΤΑΧΩΡΗΘΕΙ η βαθμολογία.
5. Δεν επιτρέπεται να δηλώνετε μαθήματα μεγαλύτερου εξαμήνου ανεξάρτητα αν περισσεύουν διδακτικές μονάδες. Αν σας περισσεύουν διδακτικές μονάδες, μπορείτε να δηλώνετε μόνο μαθήματα προηγούμενων εξαμήνων στα οποία δεν έχετε επιτύχει στις προηγούμενες εξετάσεις.
6. Όσοι φοιτητές οφείλουν πρακτική ή πτυχιακή θα κάνουν κενή δήλωση.
7. Οι φοιτητές του πρώην ΑΤΕΙΘ που οφείλουν μαθήματα από προηγούμενα εξάμηνα, μπορούν να τα δηλώσουν στο σύστημα ΠΥΘΙΑ ως προς την εξέταση αυτών. Ως προς την παρακολούθηση αυτών θα ακολουθήσουν το Πανεπιστημιακό Πρόγραμμα.
8. Στη δήλωση συγγραμμάτων δηλώνετε μόνο τα μαθήματα τα οποία δηλώσατε στο σύστημα Πυθία.
9. Όσοι/όσες πρόλαβαν να κάνουν δήλωση μαθημάτων κατά το δοκιμαστικό άνοιγμα δηλώσεων την Τετάρτη 13 Οκτωβρίου 2021, σας ενημερώνουμε ότι η δήλωση έχει καταχωρηθεί στο σύστημα ΠΥΘΙΑ.

Για οποιοδήποτε τεχνικό πρόβλημα μπορείτε να στείλετε μήνυμα στο Κέντρο Διαχείρισης Δικτύου στην ηλεκτρονική διεύθυνση noc@the.ihu.gr ή να καλέσετε στο τηλέφωνο 2310013604.

Υπενθυμίζεται ότι ΔΕΝ ΘΑ ΓΙΝΕΙ ΤΡΟΠΟΠΟΙΗΣΗ ΔΗΛΩΣΕΩΝ οπότε να είστε προσεκτικοί/προσεκτικές με την επιλογή των μαθημάτων.